Република Србија

**ОПШТИНА ИВАЊИЦА**

**ОПШТИНСКА УПРАВА**

Одељење за имовинско правне и

стамбене послове

Број:465-17/2020-04

Датум: 5.7.2022.године

**И в а њ и ц а**

Општинска управа општине Ивањица, Одељење за имовинско правне и стамбене послове, поступајући у предмету експропријације дела кат. парцеле број 4326 КО Лиса, власништво Ђорђа (Драгић) Манојловића, ради постављања далеководног стуба бр. 76 и непотпуне експропријације успостављањем права трајне стварне службености преласка проводника изнад предметне парцеле, ради изградње Далековода ДВ 110 kV између ТС Гуча и ТС Ивањица- деоница на територији општине Ивањица, по предлогу Акционарског друштва „Електромрежа Србије“ Београд, Кнеза Милоша бр. 11, на основу члана 48. Закона о општем управном поступку („ Службени гласник РС“,бр.18/16 и 95/18-аутентично тумачење), доноси

**Р Е Ш Е Њ Е**

**I** **ЂОРЂУ (ДРАГИЋ) МАНОЈЛОВИЋУ**, одсутном власнику непокретности која је означена као кат.парцела број 4326, уписана у листу непокретности број 810 КО Лиса, **ПОСТАВЉА СЕ** привремени заступник Драгана Ж. Ајдачић из Ивањице, ул. Јаворска бр. 7, ради заштите права и интереса именовананог у поступку експропријације дела кат. парцеле број 4326 КО Лиса, власништво Ђорђа (Драгић) Манојловића, ради постављања далеководног стуба бр. 76 и непотпуне експропријације успостављањем права трајне стварне службености преласка проводника изнад предметне парцеле, а ради изградње Далековода ДВ ТС Гуча – ТС Ивањица.

**II** Радње које привремени заступник предузме у границама овлашћења имају правна дејства као да их је предузела странка.

**III**  Жалба не одлаже извршење решења.

**О б р а з л о ж е њ e**

Општинској управи општине Ивањица, АД „Електромрежа Србије“ Београд, Кнеза Милоша 11, упутило је предлог за експропријацију дела катастарске парцеле број 4326 КО Лиса, власништво Ђорђа (Драгић) Манојловића, ради постављања далеководног стуба број 76 у површини од 26 м2 , колико заузима стубно место према ситуацији из копије плана и непотпуне експропријације успостављањем права трајне стварне службености преласка проводника изнад предметне парцеле ради сече растиња у површини од 00 а 30 м2  , све ради изградње Далековода ДВ ТС Гуча – ТС Ивањица.

С обзиром да је чланом 29. Закона о експропријацији („Службени гласник РС“ број 53/95, „Службени лист СРЈ“ број 16/01- одлука СУС, „Службени гласник РС“ број 20/09, 55/13-одлука УС и 106/2016-аутентично тумачење), прописана обавеза саслушања сопственика непокретности о чињеницама од значаја за експропријацију непокретности, упућен је позив сопственику непокретности ради саслушања, али позив није уручен из разлога што је достављач поште утврдио да именовани не живи на датој адреси у селу Лиса код Ивањице, већ да је исти према изјави рођака одсељен у иностранство, тачније у Канаду.

Чланом 48. Закона о општем управном поступку („Сл.гласник РС“бр.18/16 и 95/18-аутентично тумачење) предвиђено је да орган решењем поставља странци привременог заступника ако није процесно способна, а нема законског заступника; ако правно лице, организација, насеље и друга странка која није правно лице нема овлашћеног представника; ако странку заступа законски заступник чији су интереси супротни интересима странке; ако противне странке заступа исти законски заступник; **ако радњу треба предузети према странци чије пребивалиште, односно боравиште није познато, а нема пуномоћника, све под условом да је ствар хитна, а поступак мора да се спроведе, а решење о постављању привременог заступника странци чије пребивалиште или боравиште није познато, објављује се на веб презентацији и огласној табли органа**.

Тачком 3. истог члана прописано је да се привремени заступник поставља и када радња не трпи одлагање, а странка, њен законски заступник, овлашћени представник или пуномоћник не могу бити благовремено позвани да присуствују радњи, док је тачком 6. прописано да радње које привремени заступник предузме у границама овлашћења имају правна дејства као да их је предузела странка. Такође, тачком 8. Прописано је да жалба против решења којим се поставља привремени заступник не одлаже извршење решења.

Како у списима предмета не постоје докази о тачној адреси и пребивалишту сопственика непокретности јер је из враћене пошиљке а и на основу других сазнања утврђено да именовани не живи на датој адреси, то су испуњени услови из члана 48. Закона о општем управном поступку да се именованом одреди привремени заступник, па је одлучено као у диспозитиву овог решења.

Решење доставити привременом заступнику, објавити на огласној табли Општинске управе општине Ивањица и на веб презентацији општине Ивањица.

**УПУТСТВО О ПРАВНОМ СРЕДСТВУ**: Против овог решења може се изјавити жалба Министарству финансија – Сектору за имовинско правне послове, Београд, Немањина 22-26, у року од 15 дана од дана истицања решења на огласној табли, односно објављивања на веб презентацији општине Ивањица. Жалба се подноси непосредно преко Општинскe управе или се шаље путем поште.

**НАЧЕЛНИК**

**ОПШТИНСКЕ УПРАВЕ**

\_\_\_\_\_\_\_\_\_\_\_\_\_\_\_\_\_\_\_\_\_\_\_

Бојана Главинић